Predkladacia správa


	
Zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov ustanovuje valorizáciu súm rodičovského príspevku vždy k 1. januáru kalendárneho roka. Sumy rodičovského príspevku upravené na základe valorizačného  mechanizmu ustanoveného zákonom ustanoví Ministerstvo práce, sociálnych vecí a rodiny Slovenskej republiky opatrením. 

[bookmark: _GoBack]Úprava súm rodičovského príspevku sa vykoná tak, že sa suma rodičovského príspevku vynásobí koeficientom, ktorým sa k 1. júlu 2026 upravili sumy životného minima a výsledná suma sa zaokrúhli na najbližších  desať eurocentov. V súvislosti s úpravou súm životného minima koeficientom 1,039 s účinnosťou od 1. júla 2026 sa navrhuje sumu rodičovského príspevku v roku 2027 upraviť zo sumy 364,80 eura na sumu 379,00 eur mesačne a sumu rodičovského príspevku v prípade, že sa oprávnenej osobe na dieťa, na ktoré poberá rodičovský príspevok, poskytovalo materské alebo obdobná dávka ako materské v členskom štáte zo sumy 500,10 eura na sumu 519,60 eura mesačne.

Návrh opatrenia je v súlade s Európskou chartou miestnej samosprávy.

Účinnosť opatrenia sa navrhuje od 1. januára 2027, vzhľadom k tomu, aby sa zabezpečil mechanizmus valorizácie súm rodičovského príspevku ustanovený v zákone č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov.


